
KĖDAINIŲ RAJONO SAVIVALDYBĖS TARYBA

SPRENDIMAS
DĖL TURTO PERDAVIMO KĖDAINIŲ BENDRUOMENĖS SOCIALINIAM CENTRUI

2023 m. lapkričio 24 d. Nr. TS-340
Kėdainiai

Vadovaudamasi Lietuvos Respublikos vietos savivaldos įstatymo 6 straipsnio 3 punktu, 15 straipsnio 2 dalies 19 punktu, 63 straipsnio 2 ir 3 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalimis, atsižvelgdama į Kėdainių rajono savivaldybei nuosavybės teise priklausančio turto valdymo, naudojimo ir disponavimo juo tvarkos aprašo, patvirtinto Kėdainių rajono savivaldybės tarybos 2019  m. spalio 25 d. sprendimu Nr. TS-237 „Dėl Kėdainių rajono savivaldybei nuosavybės teise priklausančio turto valdymo, naudojimo ir disponavimo juo tvarkos aprašo patvirtinimo“, 5 punktą ir 10.1 papunktį, Kėdainių rajono savivaldybės taryba  n u s p r e n d ž i a:
1. Perduoti Kėdainių bendruomenės socialiniam centrui (kodas 261657450) patikėjimo teise valdyti, naudoti bei disponuoti juo Kėdainių rajono savivaldybei nuosavybės teise priklausantį turtą, esantį Kėdainių m., P. Lukšio g. 16:
1.1. 828,75 kv. m bendro ploto patalpas (indeksai ½ R1–R2, 1-1–1-14, 1-47–1-66, 2-1–2-22), pastate, plane pažymėtame 1N2p, unikalus numeris 5396-6003-1016;
1.2. 118,00 kv. m užstatyto ploto kiemo rūsį, plane pažymėtą 2I1b, unikalus numeris 5396-6003-1027;
1.3. nuotekų šalinimo tinklus – 14,77 m fekalinės kanalizacijos vamzdyną, unikalus numeris 4400-2020-4411;
1.4. kitus inžinerinius statinius – kiemo statinius: kiemo aikšteles – b1 (180 kv. m), b2 (474 kv. m), b3 (561 kv. m), b4 (139 kv. m), unikalus numeris 4400-1582-1584;
1.5. kitus inžinerinius statinius – kiemo statinius: automobilių stovėjimo aikštelę a1, pėsčiųjų takus a2, a3, tvorą t, unikalus numeris 4400-2020-4433.
2. Įgalioti Kėdainių rajono savivaldybės merą pasirašyti šio sprendimo 1 punkte nurodyto nekilnojamojo turto perdavimo–priėmimo aktą.
Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.




Savivaldybės meras 										      Valentinas Tamulis

